**Република Србија**

**ОПШТИНА ПОЖЕГА**

**ОПШТИНСКА УПРАВА**

**01 Број: 111-3/23**

**Датум, 09.05.2023.године**

**П О Ж Е Г А**

На основу члана 4.став 8. Закона о запосленима у аутономним покрајинама и јединицама локалне самоуправе („Службени гласник РС“, број 21/16, 113/17 ,113/17 I -др. закон, 95/2018 и 114/2021), а у вези са чланом 94. истог закона ,чланом 12. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/16 и 12/2022), члана 27к став 1. Закона о буџетском систему („Сл. гласник РС“, број 54/2009, 73/2010, 101/2010, 101/2011, 93/2012, 62/2013, 63/2013-испр, 108/2013, 142/2014, 68/2015-др.закон, 103/2015, 99/2016, 1132017, 95/2018, 31/2019, 72/2019, 149/2020, 118/2021, 138/2022 и 118/2021-др. закон), одредби Правилника о организацији и систематизацији радних места у Општинској управи Општине Пожега (''Службени лист општине Пожега'', број 17/2022 ) и Решења о попуњавању извршилачких радних места 01 бр.112-35 од 29.03.2023.године, Општинска управа општине Пожега, о г л а ш а в а

**ЈАВНИ КОНКУРС**

**за попуњавање извршилачких радних места**

**у Општинској управи општине Пожега**

**I Орган у коме се радно место попуњава**

Општинска управа Општине Пожега, ул. Трг Слободе број 9, Пожега.

**II Радна места која се попуњавају**

**1.**Радно место **Послови озакоњења и послови из области урбанизма** у Одељењу за урбанизам, грађевинарство, стамбено комуналне послове и заштиту животне средине у Општинској управи општине Пожега, у звању саветник – **1 извршилац.**

**Опис послова:** води поступак озакоњења објекта изграђених без грађевинске дозволе, како по раније поднетим захтевима за легализацију објеката, тако и по захтевима за озакоњење објеката, у свим радњама утврђивања провере поднете документације,прима странке о даје обавештења о захтевима и стању предмета у поступцима легализације, т.ј. озакоњења објеката,припрема нацрте захтева за допуну поднесака подносиоца захтева за које је надлежни орган утврдио да није поднета прописана документација након утврђивања постојања могућности озакоњења, обавештава власника незаконито изграђеног објекта да у року од 15 дана достави доказ о плаћању таксе за озакоњење припрема нацрте решења о озакоњењу објеката, припрема нацрте решења о одбацивању захтева у случајевима предвиђеним Законом о озакоњењу, припрема нацрте уверења о поднетим захтевима за легализацију, води евиденцију издатих решења о грађевинским и употребним дозволама у поступку легализације бесправно изграђених објеката, као и решења о озакоњењу објеката, издаје уверења о издатим грађевинским и употребним дозволама у поступку легализације, односно озакоњења објеката, као и друга уверења о чињеницама о којима се води службена евиденција, припрема информације и извештаје о грађевинским и употребним дозволама за Републички завод за статистику и све друге органе (статистичко-евиденционе послове) прати и проучава прописе из области планирања, уређења и коришћења грађевинског земљишта и изградње објеката, прати прописе из области комуналних делатности, израђује нацрте аката из комуналне области, води управни поступак по захтеву странака и израђује решења из комуналне области, води евиденцију о издатим решењима по појединим областима, израђује уверења о старости намена у складу са чланом 88 Закона о планирању и изградњи, уверење да је парцела у грађевинском реону), доставља податке по захтеву других државних органа, израђује информације о локацији, потврђује да су урбанистички пројекат, пројекат парцелације и препарцелације израђени у складу са урбанистичким планом, издаје сагласност на елаборат геодетских радова за измену граница парцела и обавља и друге послове по налогу руководиоца Одељења и начелника Општинске управе.

**Услови:** стечено високо образовање из научне области техничко технолошких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три година радног искуства у струци, као и потребне компентенције за обављање послова радног места.

2. **Послови из области образовања и родне равноправности** у Одељењу за друштвене делатности у Општинској управи општине Пожега, у звању саветник – **1 извршилац.**

**Опис посла:** Обавља управне, стручне и административне послове и прати остваривање потреба у области образовања; обавља послове ученичког и студентског стандарда: обрађује захтеве и издаје одговарајућа уверења ради остваривања права ученика и студената на смештај у домове, права на ученичке стипендије и студентске стипендије и кредите, умањење школарине; обавља послове у вези уписа деце у предшколску установу и први разред основне школе, води евиденцију о деци за упис у предшколску установу и основну школу, води управни поступак и израђује решења из области образовања која се односе на остваривање права на трошкове превоза ученика са територије општине Пожега;пружа стручно-техничку помоћ и прати остваривање програма за време трајања „Дечије недеље“;обавља послове из области социјалне заштите у вези са признавањем статуса енергетски угроженог купца електричне енергије, природног гаса и топлотне енергије;учествује у раду стручних комисија за доделу средстава из области популационе политике, културе, информисања и удружења грађана;прати прописе и стручну литературу из области родне равноправности и спровођења политике једнаких могућности, учествује у припреми и изради пројеката, програма, планова и других докумената, обавља статистичко-евиденционе и друге послове из домена родне равноправности и предлаже мере и активности које се односе на побољшање квалитета, доступности и ефикасности услуга за област родне равноправности;обавља послове који се односе на заштиту података о личности, обавља и друге послове по налогу руководиоца Одељења и начелника Управе.

**Услови:** стечено високо образовање из научне области економских наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, као и потребне компентенције за обављање послова радног места

**III Компетенције које се проверавају у изборном поступку:**

* Фазе изборног поступка и учешће кандидата:

Изборни поступак спроводи се из више обавезних фаза и то следећим редоследом: провера општих функционалних компетенција, провера посебних функционалних компетенција и интервју са Конкурсном комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једно фази изборног поступка може да учествује у провери следеће компетенције у истој или наредној фази.

У изборном поступку проверавају се:

**1. Опште функционалне компетенције за сва радна места и то:**

-Организација и рад органа локалне самоуправе у Републици Србији-провераваће се писмено путем теста;

-Дигитална писменост-проверава ће се вршити практичним радом на рачунару или увидом у доказ о знању на раду са рачунаром;

-Пословна комуникација-провераваће се вршити писаном симулацијом на рачунару.

Након пријема извештаја о резултатима општих функционалних компетенција, међу кандидатима који су испунили мерила за проверу општих функционалних врши се провера посебних функционалних компетенција.

**2.Провера посебних функционалних компетенција:**

**Радно место под редним бројем 1.**

**1.Посебне функционалне компетенције за одређено радно место – планска документа, прописи и акта из надлежности и организације органа** Статут општине Пожега („Сл. лист општине Пожега“, број 1/2019 и 12/2021) – провераваће се усменом провером;

**2.Посебне функционалне компентенције за одређено радно место - прописи из делокруга радног места -** -Закон о општем управном поступку(Сл.гласник РС“, број 18/2016, 95/2018-аутентично тумачење и 2/2023-одлука УС), Закон о планирању и изградњи („Сл. гласник РС“, број 72/2009, 81/2009-испр, 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014, 145/2014, 83/2018, 31/2019, 37/2019-др.закон, 9/2020 и 52/2021) и Закон о озакоњењу објеката **(„**Сл.гласник РС“, број 96/2015, 83/2018, 81/2020-одлука УС и 1/2023-одлука УС)**-**  – провераваће се усменом провером;

**Радно место под редним бројем 2.**

**1.Посебне функционалне компентенције у одређеној области рада – стручно -оперативни послови**  (методе и технике опсервације, прикупљања и евидентирања података; технике обраде и израде прегледа података; технике израде општих, појединачних и других правних и осталих аката) – провераваће се усменом провером.

**2.Посебне функционалне компетенције за одређено радно место - планска документа, прописи и акта из надлежности и организације органа –** Одлука онакнади трошкова превоза деци и ученицима („Службени лист општине Пожега“, број 9/21 и 19/21), Правилник о поступку остваривања права на накнаду трошкова превоза деце и ученика („Службени лист општине Пожега“, број 11/21 и 6/22), Одлука о додели једнократне новчане помоћи породицама ученика првог разреда основне школе Пожега („Службени лист општине Пожега“, број 5/19 и 15/21), Одлука о награђивању ученика основних и средњих школа („Службени лист општине Пожега“, број 15/19)-провераваће се усменом провером;

**3. Прописи из делокруга радног места** -Закон о општем управном поступку (Сл.гласник РС“, број 18/2016, 95/2018-аутентично тумачење и 2/2023-одлука УС), Закон о енергетици („Сл.гласник РС“, број 145/2014, 95/2018-др. закон и 40/2021), Уредба о енергетски угроженом купцу („Сл.гласник РС“ број 137/2022), Закон о ученичком и студентском стандарду („ Сл.гласник РС“ број 18/2010, 55/2013, 27/2018-др.закон и 10/2019), Закон о основама система образовања и васпитања („Сл.гласник РС“ број 88/2017, 27/2018-др.закон, 10/2019, 27/2018-др.закон, 6/2020 и 129/2021), Закон о равноправности полова (Сл.гласник РС“,број 104/2009), Закон о заштити података о личности („Сл.гласник РС“,број 87/2018)**- -** провераваће се усменом провером;

**4.Интервју са комисијом : На завршни разговор, у циљу процене мотивације за рад на радном месту , могућих доприноса и прихватања вредности органа, конкурсна комисија позива само кандидате који су прошли проверу , односно кандидате које су сви чланови конкурсне комисије у свим облицима провере вредновали оценом “делимично задовољава“(2) или „задовољава“ (3).**

**IV Место рада**

**Општинска управа Пожега, Трг Слободе бр.9 Пожега.**

**V Врста радног односа**

**Радна места попуњавају се заснивањем радног односа на неодређено време.**

**VI Услови за запослење**

Кандидат мора да испуњава опште услове предвиђене чланом 80.Закона о запосленима у аутономним покрајинама и јединицама локалне самоуправе („Службени гласник РС“, број 21/16, 113/17 ,113/17 I -др. закон, 95/2018 и 114/2021) и то: Да је пунолетан држављанин Републике Србије, да има прописано образовање, да испуњава остале услове одређене законом, другим прописом и актом о систематизацији радних места, да није правноснажно осуђивано на безусловну казну затвора од најмање шест месеци и да учеснику конкурса раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

**VII Адреса на којој се подносе пријаве за јавни конкурс**

Пријаве и доказе о испуњавању услова конкурса кандидат може доставити лично или препорученом пошиљком на адресу: Општинска управа општине Пожега , ул.Трг Слободе бр. 9 Пожега, са назнаком **„За јавни конкурс- радно место: \_\_\_\_\_\_\_\_\_\_\_\_\_\_\_\_\_(***уписати назив радног места*).

**VIII Рок за подношење пријаве**

Рок за подношење пријава на конкурс је 15 дана и почиње да тече наредног дана од дана објављивања обавештења о јавном конкурсу у дневним новинама „Политика“.

**IX Докази који се прилажу на конкурс**

Потписана пријава са адресом становања, контакт телефоном и по могућности интернет адресом, диплома којом се потврђује стручна спрема, доказ о радном искуству у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство), извод из матичне књиге рођених, уверење о држављанству, уверење да кандидат није осуђиван на казну затвора од најмање шест месеци (издато од стране Министарства унутрашњих послова Републике Србије, не старије од 6 месеци).

За учеснике конкурса који су били у радном односу у државном органу, односно органу /аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).Као доказ се могу приложити и фотокопије докумената које су оверене пре 1.марта 2017. године у основним судовима, односно општинским управама. Одредбом члана 9.и члана 103. Закона о општем управном поступку („Службени гласник РС“, број 18/2016 и 95/2018-аутен.тумачење), прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којма се води службена евиденција када је то неопходно за одлучивање, осим ако странка изричито изјави да ће те податке прибавити сама.

Радни однос се може засновати и са лицем које нема положен државни стручни испит, уз обавезу да исти положи у року од 6 (шест) месеци од дана заснивања радног односа.

Документа о чињеницама о којима се води службена евиденција су: уверење о држављанству и извод из матичне књиге рођених.

Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.

Потребно је да кандидат попуни Образац1-Изјава којом се опредељује за једну од две могућности, да орган прибави податке о којима се води службена евиденција или да ће то кандидат учинити сам.

Наведену изјаву могуће је преузети на интернет презентацији општине Пожега [www.pozega.org.rs](http://www.pozega.org.rs).

**X Место, дан и време када ће се обавити провера стручне оспособљености, знања и вештина кандидата у изборном поступку:**

Cа кандидатима чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном месту, провера стручних оспособљености, знања и вештина које се вреднују у изборном поступку наведених у тексту јавног конкурса, биће спроведена у просторијама Општинске управе Пожега, с тим што ће кандидати о датуму и времену бити обавештени телефонским путем или електронском поштом на бројеве или адресе које су навели у својим пријавама.

У вези провере опште функционалне компетенције „Дигитална писменост“ ако кандидат поседује важећи сертификат, потврду или други одговарајући доказ о познавању рада на рачунару и жели да на основу њега буде ослобођен тестирања компетенције – Дигитална писменост, неопходно је да уз пријаву на конкурс достави и тражени доказ у оригиналу или овереној фотокопији. Комисија може одлучити да се кандидату ипак изврши провера наведене компетенције, ако увидом у достављени доказ не може потпуно да оцени поседовање ове компетенције.

**XI Лице које је задужено за давање обавештења о јавном конкурсу**

Милорајка Марковић, самостални саветник за људске ресурсе телефон: 031 /3816-401 (радним даном од 7,00 до 15, 00 часова).

**Напомена**:

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе у оригиналу или фотокопији овереној од надлежног органа, биће одбачене решењем конкурсне комисије против кога се може изјавити жалба жалбеној комисији.

Диплома којом се потврђује стручна спрема, а која је стечена у иностранству мора бити нострификована.

Пробни рад је обавезан за сва лица која нису заснивала радни однос у органу аутономне покрајине, јединице локалне самоуправе или државном органу. Пробни рад траје шест месеци. Кандидати без положеног државног стручног испита примају се на рад под условом да тај испит положе у року од шест месеци од дана заснивања радног односа.

Овај оглас објављује се на званичној интернет страници општине Пожега [www.pozega.org..rs](http://www.pozega.org..rs)

док се у дневним новинама које се дистрибуирају за целу територију Републике Србије и то: дневни лист “Политика“, објављује обавештење о јавном конкурсу и адреси интернет странице на којо је објављен оглас.

Сви изрази, појмови, именице, придеви и глаголи у овом конкурсу, који су употребљени у мушком роду, односе се без дискриминације и на особе женског пола.

**НАЧЕЛНИК**

**ОПШТИНСКЕ УПРАВЕ**

**Славица Петровић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**